Fura suguya kuraw bɛ yen minnu bɛ furudimi ni nsɔnkunan kɛlɛ ka ɲɛ ka tɛmɛ kɔrɔlenw kan, nka u da ka gɛlɛn. Kumukɛlɛlan suguya fila bɛ yen minnu bɛ wele ko ɲɔgɔnkɛlɛlanw.
Nin suguya fila in na, furudimifura minnu bɛ wele ko IPP, olu de ka ɲi kosɛbɛ, nka olu de fana da ka gɛlɛn. A suguya fila in bɛɛ furaw ka ɲi. Aw bɛ u dɔ san, aw yɛrɛ hakili la min da ka nɔgɔn.
A bɛ sɔrɔ
Omeparazɔli bɛ i n’a fɔ furudimifura tɔw, a bɛ se ka dimi mada ani ka furudimi kɛnɛya. Walasa ka furudimi furakɛ, aw kana fosi wɛrɛ ta fo omeparazɔli dɔrɔn dɔgɔkun 8 kɔnɔ. Ni furudimi seginna kɔ, aw bɛ segin ka omeparazɔli ta, ka tila ka banakisɛfagalanw fara a kan walasa ka dimi in furakɛ. Aw bɛ gafe ɲɛ Furudimi kunbɛncogo ni a furakɛcogo lajɛ walasa ka a dɔn fura minnu ka kan ka fara a kan ka furakɛli kɛ.
Ni omeparazɔli jɔyɔrɔ ma ye, aw bɛ furudimifura wɛrɛ lajɛ.
Ni furudimi walima dimi seginna kɔ kalo 6 omeparazɔli talen kɔfɛ, aw bɛ banakisɛfagalanw ta ka furudimi furakɛ. Aw ye gafe ɲɛ nataw lajɛ.
Tuma dɔw a furakisɛlama miligaramu 150 walima 300 bɛ sɔrɔ.
Ratidini ye kumujiyɛlɛnfura ye. I n’a fɔ kumujiyɛlɛnfura tɔw, a bɛ se ka furulajoli furakɛ ka a kɛnɛya. Nka ni dimi wulila kalo 6 ratidini talen kɔfɛ, aw bɛ se ka banakisɛfagalanw fana kɛ ka a furakɛ. Aw ye gafe ɲɛ nataw lajɛ.
Aw bɛ a miligaramu 150 di tile kɔnɔ siɲɛ fila, walima a miligaramu 300 surafanadun waati, dɔgɔkun 4 fo dɔgɔkun 8.
Aw bɛ furudimifura ni banakisɛfagalan di ɲɔgɔn fɛ. Fura fila in ɲagaminen ɲuman bɛ sɔrɔ. Furudimifura ni banakisɛfagalan suguya fila bɛ a fura caman na.
Bisimuti fana bɛ fara fura ninnu kan tuma dɔw la. Ni furudimifura tɛ aw bolo, kumujiyɛlɛnfura bɛ se ka bila o nɔ na.
Fura ninnu ɲagaminen misali dɔ filɛ:
Omeparazɔli (miligaramu 40), (walima furudimifura wɛrɛ) aw bɛ o ta dɔgɔkun 1 ka se dɔgɔkun 2 ma
ANI
metoronidazɔli (métronidazole) miligaramu 500, siɲɛ fila dɔgɔkun 1 kɔnɔ ka se dɔgɔkun 2 ma
ANI
Amɔkisisilini (amoxicilline) miligaramu 500, siɲɛ 3 tile kɔnɔ dɔgɔkun 1 ka se dɔgɔkun 2 ma.
Walima a kɛcogo wɛrɛ filɛ
Omeparazɔli (oméperazole) miligaramu 40, (walima furudimifura wɛrɛ) siɲɛ kelen tile kɔnɔ dɔgɔkun 1
ANI
Metoronidazɔli (métronidazole) miligaramu 250, siɲɛ 4 tile kɔnɔ dɔgɔkun 1
ANI
Tetarasikilini (tétracycline) miligaramu 500, siɲɛ 4 tile kɔnɔ dɔgɔkun 1
ANI
Bisimuti miligaramu 25, siɲɛ 4 tile kɔnɔ dɔgɔkun 1
Aw kana tetarasikilini ni busimuti ta ɲɔgɔn fɛ. Ni aw ye kelen ta, aw bɛ a to lɛri 2 ɲɔgɔn ka se 3 ma, ka sɔrɔ ka tɔkelen dɔ in ta.
📖 Gafe kɔnɔkow
← Segin kɔfɛ | Taa ɲɛfɛ →
bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn dyu_Latn bam_Latn